เจ็บบริเวณส่วนคคอหยักของอวัยวะเพศ เกิดจากอะไรครับ
สวัสดีค่ะ การวินิจฉัยที่เป็นไปได้-มีโรคทางผิวหนังบริเวณอวัยวะเพศเช่น ผิวหนังอักเสบจากการสัมผัสสารระคายเคือง เริมที่อวัยวะเพศ หูดหงอนไก่ หูดข้าวสุก-เจ็บจากอุบัติเหตุ การกระแทก หรือการเสียดสี หรือใส่เสื้อผ้าที่รัดจนเกินไป-มีท่อปัสสาวะอักเสบ ทำให้เจ็บบริเวณปลายอวัยวะเพศได้เวลาปัสสาวะ อาจมีหนองไหลจากปลายอวัยวะเพศร่วมด้วยคงต้องสังเกตอาการอื่นๆร่วมด้วยค่ะ เช่นปัสสาวะแสบขัด มีผื่นแดง หรือตุ่มน้ำที่อวัยวะเพศ หรือมีประวัติอุบัติเหตุนำมาก่อนการดูแลตัวเองเบื้องต้น ไม่ใส่เสื้อผ้าที่รัดจนเกินไป งดการมีเพศสัมพันธ์ไปชั่วคราว ทำความสะอาดอวัยวะเพศได้ตามปกติหากมีปัสสาวะแสบขัด มีผื่นแดง หรือตุ่มน้ำ ตุ่มคัน ที่อวัยวะเพศร่วมด้วย หรืออาการเจ็บยังเป็นเรื้อรังไม่ทุเลา ควรไปพบแพทย์เพื่อตรวจเพิ่มเติมอย่างละเอียดค่ะ